open-index/open-wikipedia-markdown huggingface dataset:
இணையச் செய்தி அணுகு நெறிமுறை

**இணையச் செய்தி அணுகு நெறிமுறை** என்பது மின்னஞ்சல் வழங்கியில் இருந்து மின்னஞ்சலை எடுத்துத் தருவதற்காக பயனர் செயலிகளில் பயன்படும் இரு முக்கிய நெறிமுறைகளில் ஒன்று. மற்றையது அஞ்சலக நெறிமுறை (POP). பொதுவாக எல்லா மின்னஞ்சல் வழங்கிகளும், செயலிகளும் இரு நெறிமுறைகளுக்கும் ஆதரவு தருகின்றன.

இந்த நெறிமுறைப் படி மின்னஞ்சல்கள் வழங்கியிலேயே இருக்கும். பயனர் அழிக்கும் வரை அவை அங்கேயே இருக்கும். மாற்றாக பொப் முறைப்படி, மின்னஞ்சல்கள் பயனர் செயலிகளுக்கு தரவிறக்கப்பட்ட பிறகு, வழங்கியில் இருந்து அழிக்கப்பட்டுவிடும். 

வழங்கில் இருப்பதால் மின்னஞ்சல்களை பலர் பெறக்கூடியாக உள்ளது. ஆனால் வழங்கி வளங்கள் கூடிய அளவு தேவைப்படுகிறது.

## மேற்கோள்கள்

பகுப்பு:மின்னஞ்சல்
கட்டுப்பாட்டகம் (வலைப் புரவல்)

களப் பெயர்கள், வலைத்தளங்கள், மின்னஞ்சல்கள், தரவுத்தளங்கள், எப்.டி.பி கணக்குகள் போன்றவற்றை புரவல் செய்யும் நிறுவனங்கள் பல அவற்றை நிர்வாகிக்க இணையவழி **கட்டுப்பாட்டத்தை** பயன்படுத்துகின்றன. இந்தக் கட்டுப்பாட்டங்கள் ஊடாக பயனர்கள் தாங்களே தமது கணக்கு தொடர்பான பல தொழில்களைச் செய்ய முடியும். 

## நிர்வாகிக்கப்படும் கூறுகள்
* களப் பெயர்கள் (Domain Names)
* வலைத்தளங்கள்
* மின்னஞ்சல்கள்
* தரவுத்தளங்கள்
* கோப்பு பரிமாற்ற கணக்குக்கள்

பகுப்பு:வலை புரவலாக்கம்
கிவா (அமைப்பு)

**கிவா சிறுநிதியம்** (*Kiva Microfunds*) என்பது இணையம் ஊடாக சிறுகடனை வளர்ச்சி பெற்றுவரும் நாடுகளில் இருக்கும் நபர்களுக்கும் நிறுவனங்களுக்கும் வழங்க உதவும் நிறுவனம் ஆகும். இந்த நிறுவனம் இலாப நோக்கமற்றது, சேவை நிறுவனமாக அமெரிக்க அரசால் 501(c)(3) கீழ் அங்கீகரிக்கப்பட்டது.  

## மேற்கோள்கள்

## வெளி இணைப்புகள்
* http://www.kiva.org/

பகுப்பு:வளர்ச்சியல்
பகுப்பு:சமூக சேவை அமைப்புகள்
சனவரி 2010

**ஜனவரி 2010**, 2010 ஆம் ஆண்டின் முதலாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி தை மாதம் ஜனவரி 14, வியாழக்கிழமை தொடங்கி, பெப்ரவரி 13 வெள்ளிக்கிழமை முடிவடைந்தது.

## சிறப்பு நாட்கள்
* ஜனவரி 1 - ஆங்கிலப் புத்தாண்டு
* ஜனவரி 1 - திருவெம்பாவை முடிவு
* ஜனவரி 6 - இயற்பகை நாயனார் குருபூசை
* ஜனவரி 7 - மானக்கஞ்சாற நாயனார் குருபூசை
* ஜனவரி 7 - கிறிஸ்துமஸ் (மரபுவழி)
* ஜனவரி 13 - போகி
* ஜனவரி 14 - தமிழ்ப் புத்தாண்டு
* ஜனவரி 14 - தைப்பொங்கல்
* ஜனவரி 15 - மாட்டுப் பொங்கல்
* ஜனவரி 15 - திருவள்ளுவர் ஆண்டு (2041) பிறப்பு
* ஜனவரி 16 - காணும் பொங்கல்
* ஜனவரி 26 - இந்தியக் குடியரசு நாள்
* ஜனவரி 26 - உலக சுங்கத்துறை நாள்
* ஜனவரி 26 - ஆஸ்திரேலியா நாள்
* ஜனவரி 30 - தைப்பூசம்
* ஜனவரி 30 - மகாத்மா காந்தி நினைவு நாள்
* ஜனவரி 30 - உலக தொழுநோய் ஒழிப்பு நாள்

## நிகழ்வுகள்

## இறப்புகள்

## வெளி இணைப்புகள்
* மாதாந்தர நிகழ்வுகள் (ஜனவரி 2010) 

----

பகுப்பு:2010
2010
மூட் இண்டிகோ (கலைவிழா)

**மூட் இண்டிகோ,** இந்திய தொழில்நுட்பக் கழகம் மும்பையில் ஆண்டுதோறும் திசம்பர் மாதம் நடைபெறும் கலைவிழாவாகும். கல்லூரிகளிடையே புகழ்பெற்று வரும் இவ்விழாவிற்கு கடந்த ஆண்டு நாட்டின் 500க்கும் மேற்பட்ட கல்லூரிகளிலிருந்து 60,000க்கும் கூடுதலான மாணவர்கள் பங்கெடுத்ததாக இதன் அலுவல்முறை இணையதளம் கூறுகிறது.

1973ஆம் ஆண்டு சில ஆர்வமுள்ள இ.தொக மாணவர்களால் துவக்கப்பட்ட இவ்விழா ஆசியாவின் மிகப்பெரும் கல்லூரிவிழாவாக வளர்ந்துள்ளது.இவ்விழாவின்போது பல போட்டிகள்,பயிலரங்குகள்,கண்காட்சிகள்,கலைநிகழ்ச்சிகள் மற்றும் விளையாட்டுகள் நடத்தப்படுகின்றன.

## நிகழ்ச்சிகள்
**போட்டிகள்** பல துறைகளிலும்,(இசை,நாடகம்,இலக்கியம்,நடனம்,விவாதம் மற்றும் நுண்கலைகள்) நடத்தப்படுகின்றன.

சாக்லெட் தயாரிப்பிலிருந்து தற்காப்பு போர்முறைகள், மனவசியம், தட்டு நடனம் என பல பொருள்களில் **பயிலரங்குகள்** நடத்தப்பட்டுள்ளன. **கண்காட்சிப்** பிரிவில் ஈருருளி சாகசங்கள், மணல் வடிவமைப்புகள், ரங்கோலி முதலிய துறைகளில் நடத்தப்பட்டுள்ளன.

சாகச விளையாட்டுகளாக ராப்பெல்லிங்(rappelling),சோர்பிங் (zorbing),வெப்பவளி பலூன் ஆகியன அறிமுகப்படுத்தப்பட்டுள்ளன.

**கலைநிகழ்ச்சிகள் (Pronites)** பல சிறந்த கலைஞர்களை வளாகத்திற்கு கொணர்ந்துள்ளது.

## புற இணைப்புகள்
* அலுவல்முறை மூட் இண்டிகோ வலைத்தளம்
*  2007 
*  2006 
* 2005 

## மேற்கோள்கள்

பகுப்பு:கலைவிழாக்கள்
பகுப்பு:இந்திய தொழில்நுட்பக் கழகங்கள்
இதர 90% ஆனோருக்கான வடிவமைப்பு

**இதர 90% ஆனோருக்கான வடிவமைப்பு** (*Design for the other 90%*) என்பது உலகில் ஏழ்மையில் நிலையில் இருக்கும் பெரும்பான்மையான மக்களின் அடிப்படைத் தேவைகளுக்கு தீர்வு தரக்கூடிய பொருள், கருவி, செயலாக்க வடிவமைப்புக்களை அடையாளம் கண்டும், கட்டமைத்தும் தரும் அமைப்பு ஆகும்.  பெரும்பாலன வடிவமைப்பும் பொறியியலும் வசதி படைத்த 10% மக்களுக்காவே செய்யப்படுகின்றன, அந்தக் குறையை நிவர்த்தி செய்ய இந்த நிறுவம் முயல்கிறது.  பொறியிலாளர்கள், வடிவமைப்பாளர்கள், கட்டிடக்கலைஞர்கள், மாணவர்கள், ஆசிரியர்கள் என பல்துறையினரும் சேர்து இதில் ஈடுபடுகின்றனர்.  இது ஒரு இலாப நோக்கமற்ற அமைப்பாகும்.  

## துறைகள்
* உறையுள்
* நலம்
* தண்ணீர்
* கல்வி
* ஆற்றல்
* போக்குவரத்து

## வெளி இணைப்புகள்
* வலைத்தளம் 
* Design for the other 90%: A review of the Cooper-Hewitt exhibition 

பகுப்பு:வளர்ச்சியல்
பகுப்பு:சமூக சேவை அமைப்புகள்
நீல நிலவு

**நீல நிலவு (blue moon)** என்பது வழமையான மாத இடைவெளியில் வராத முழு நிலவு ஆகும். பெரும்பாலான ஆண்டுகளில் மாதமொன்றுக்கு ஒன்றாக பனிரெண்டு முழுநிலவுகள் வருவது இயல்பு. ஆனால் ஒவ்வொரு ஆண்டிலும் 12 சுழற்சிகளைத் தவிர பதினொரு நாட்கள் மீதமிருக்கும். இந்த கூடுதல் நாட்கள் ஒன்றிணைந்து இரண்டு அல்லது மூன்று ஆண்டுகளுக்கு ஒருமுறை (சராசரியாக 2.7154 ஆண்டுகள்)) ஒரு கூடுதல் முழுநிலவு இடம்பெறும். இந்த கூடுதல் முழுநிலவு ஆங்கிலத்தில் "புளூ மூன் (நீல நிலவு)" என வழங்கப்படுகிறது.

சமய நிகழ்வுகள் முழுநிலவினை ஒட்டி கொண்டாடப்படும்போது இந்த கூடுதல் நிலவினைக் குறிக்க இந்தப் பெயர் வழங்கப்படலாயிற்று. இந்திய நாட்காட்டிகளில் இந்த வழக்கம் காணப்படவில்லை.

கிருத்துவ சமயகுருக்கள் உயிர்த்த ஞாயிறு நாளினை ஒட்டிய புனித மாதத்தை (Lent ) உதவும் முழுநிலவு மிக முன்னதாக வந்துவிட்டால் அதனை துரோகி நிலவு எனப் பொருள்பட (*belewe* moon)என அழைத்தனர். இதுவே மருவி புளூ மூன் என்று வழங்கப்படலாயிற்று எனவும் கூறுவர். தற்கால பயன்பாட்டில் கிரெகொரியின் நாட்காட்டியில் ஒரு மாதத்தில் வரும் இரண்டாவது முழுநிலவு நீல நிலவு என்று வழங்கப்படுகிறது.

புளூ மூன் என்ற சொல் ஆங்கில இலக்கியத்தில் வெகு அருமையாக நிகழும் நிகழ்வுகளைக் குறிக்க *நீலநிலவிற் கொருமுறை*("once in a blue moon") என்ற மரபுச் சொல் எழுந்தது இது தமிழில் உள்ள *அத்தி பூத்தார்போல* என்ற சொல்லுக்கு இணையானது.

இந்நாளன்று  நிலவு நீல நிறத்தில் இருக்காது. 2009 ஆண்டு திசம்பர் 31 அன்று நிகழும் முழுநிலவு ஓர் நீலநிலவாகும்.இம்மாதத்தில் திசம்பர் 2 அன்று ஏற்கனவே முழு நிலவு வந்துள்ளது.

## நாட்காட்டி
* 2009: டிசம்பர் 2, டிசம்பர் 31 [மேற்கத்திய நாடுகளில் UTC+05.]
*2010: ஜனவரி 1 , [கீழை நாடுகளில் UTC+04:30.]
*2010: மார்ச் 1, மார்ச் 30,[கீழை நாடுகளில் UTC+07]
*2012: ஆகஸ்ட் 2, ஆகஸ்ட் 31, [மேற்கத்திய நாடுகளில் UTC+08]
*2015: ஜூலை 2, ஜூலை 31

## இதனையும் பார்க்க
* சந்திர நாட்காட்டி
* பூரணை
* அமாவாசை

## மேற்கோள்கள்
* *[[Oxford English Dictionary]]*

## புற இணைப்புகள்
* ''What is a Blue Moon?'' by Michael Myers 
* ''Folklore of the Blue Moon'' by Philip Hiscock
* ''What's a Blue Moon?'' by Donald W. Olson, Richard T. Fienberg, and Roger W. Sinnott - Sky & Telescope 
* ''Once in a Blue Moon - What is a blue moon?'' by Ann-Marie Imbornoni
* ''Topical Words - Blue Moon''
* ''Blue Moon: Folklore or fakelore?'' by Pip Wilson 
* ''A Blue Moon Calculator'' by David Harper
* ''On Blue Moons'' by Kevin Clarke
* Article arguing that a blue moon is the 3rd full moon in a season of 4 blue moons, not the 2nd in a month 
* ''Blue Moon'' by Irineu Gomes Varella (Portuguese) 
* '''Blue moon' coming to our skies soon''
* ''Blue Moon - what's the real definition?'' by David Harper and Lynne Marie Stockman

பகுப்பு:வானியல்
பகுப்பு:நாட்காட்டிகள்
பகுப்பு:சோதிடம்
2006 ஆசிய விளையாட்டுப் போட்டிகள்

**2006 ஆசிய விளையாட்டுப் போட்டி** என்பது, 2006 ஆம் ஆண்டு டிசம்பர் முதலாம் தேதி முதல் 15 ஆம் தேதி வரை கத்தாரில் உள்ள தோகாவில் இடம்பெற்ற ஒலிம்பிய விளையாட்டுப் பாணியிலான 15 ஆவது ஆசிய விளையாட்டுப் போட்டி ஆகும். இது "15 ஆசியாட்" என அழைக்கப்படுகிறது. இப்பகுதியில் இப்போட்டிகள் நிகழ்ந்த முதல் நகரம் என்ற பெருமையும், 1974 ஆம் ஆண்டில் தெகரானில் இடம்பெற்றதை அடுத்து, மேற்காசியாவில் இப்போட்டிகளை நடத்திய இரண்டாவது நகரம் என்ற பெருமையும் தோகாவுக்கு உண்டு.

இப் போட்டியிலேயே முதல் முறையாக ஆசிய ஒலிம்பிய அவையைச் சார்ந்த 45 உறுப்பு நாடுகள் பங்குபற்றின. அத்துடன் இப் போட்டியிலேயே ஐரோப்பிய நாடுகளைச் சேர்ந்தவர்களும், ஆசிய விளையாட்டுப் போட்டியொன்றைப் பார்க்கக்கூடிய வகையில் ஒளிபரப்புச் செய்யப்பட்டது. இவ்வொளிபரப்பு ***யூரோசுப்போட்***டினால் செய்யப்பட்டது.

## சான்றுகள்

பகுப்பு:ஆசிய விளையாட்டுப் போட்டிகள்
பகுப்பு:2006 இல் விளையாட்டுகள்
பெருமாள் நகர்

**பெருமாள் நகர்** என்பது திருநெல்வேலி மாவட்டம், நாங்குநேரி வட்டத்தில் உள்ள ஒரு சின்ன கிராமம் ஆகும். இது சிங்கனேரி பஞ்சாயத்தை உள்ளடக்கியது. நாங்குநேரியிலிருந்து திசையன்விளை செல்லும் நெடுஞ்சாலையில் அமைந்துள்ளது.  

பகுப்பு:திருநெல்வேலி  மாவட்டத்திலுள்ள கிராமங்கள்
அரியக்குடி இராமானுஜ ஐயங்கார்

thumb|அரியக்குடி ராமானுஜ ஐயங்கார்
**அரியக்குடி ராமானுஜ ஐயங்கார்** (*Ariyakudi Ramanuja Iyengar*) (1890- ஜனவரி 23 1967)), காரைக்குடி அருகிலுள்ள அரியக்குடி என்ற சிற்றூரில் பிறந்த ஒரு கருநாடக இசை மேதை. அரியக்குடி என்றே இசையுலகில் அறிமுகமான இவர் தமக்கென்று ஒரு தனி பாணியை வகுத்துக்கொண்டார். 1918ஆம் வருடத்தில் தியாகராஜ ஆராதனையில் தம் முதல் கச்சேரியை நிகழ்த்தினார். ஒரு புகழ்பெற்ற சங்கீத பரம்பரையை உருவாக்கிய பெருமை இவரைச் சேரும்.

## எழுத்தாளராக
கல்கி இரா. கிருஷ்ணமூர்த்தி ஆனந்த விகடனில் ஆசிரியராக இருந்தபோது பல புதிய எழுத்தாளர்களை ஊக்குவித்தார். 1938 ஆம் ஆண்டு ஆனந்த விகடன் தீபாவளி மலரில் அரியக்குடி இராமானுஜ ஐயங்கார் "ஸங்கீதத்தின் பெருமை" என்ற தலைப்பில் ஒரு கட்டுரை எழுதினார்.

## விருதுகள்
* சங்கீத ரத்னாகர விருது, 1936 வேலூர் சங்கீத சபா
* சங்கீத கலாநிதி விருது 1938. வழங்கியது: மியூசிக் அகாதெமி, சென்னை.
* சங்கீத கலாசிகாமணி விருது, 1938 & 1951. வழங்கியது: தி இந்தியன் ஃபைன் ஆர்ட்ஸ் சொசைட்டி (தலைமை டி. எல். வெங்கட்ராம ஐயர்)
* சங்கீத நாடக அகாதமி விருது 1952
* பத்ம பூசன் 1958 :en:Padma Bhushan Awards (1954–1959)
* இசைப்பேரறிஞர் விருது, 1960. வழங்கியது: தமிழ் இசைச் சங்கம், சென்னை.

## மேற்கோள்கள்


## வெளி இணைப்புகள்

* இந்து நாளிதழ் 
* இந்து நாளிதழ் 
* அரியக்குடி இராமானுஜ ஐயங்கார் (ஆங்கிலம்) 
* சங்கீத வித்வத் சபை 
* ''On how Ariyakkudi is still a safe bet'' 'தி இந்து' நாளிதழில் வெளியான ஒரு கட்டுரை 

பகுப்பு:கருநாடக இசைப் பாடகர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:1890 பிறப்புகள்
பகுப்பு:1967 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டுப் பாடகர்கள்
பகுப்பு:ஊர்ப் பெயரால் அறியப்படும் மக்கள்
மதுரை மணி ஐயர்

**மதுரை மணி ஐயர்** (அக்டோபர் 25, 1912 - ஜூன் 8, 1968) கருநாடக இசையுலகில் புகழ்பெற்ற ஒரு இசைக்கலைஞர். சுவரம் பாடுவதில் வல்லுநராகக் கருதப்பட்டார்.

## வாழ்க்கைக் குறிப்பு
இவரின் இயற்பெயர் சுப்பிரமணியன், காலப்போக்கில் இது சுருங்கி மணி ஆனது. மதுரையில் எம். எஸ். இராமசுவாமி ஐயர், சுப்புலக்சுமி ஆகியோருக்குப் பிறந்தவர். தகப்பனார் இராமசுவாமி ஐயர், அக்காலத்தில் பிரபலமான இசைக்கலைஞரான வித்துவான் புஷ்பவனத்தின் சகோதரர்.

சிறு வயதிலேயே கருநாடக இசையை முறையாகக் கற்றுக் கொண்டார். இவரது முதலாவது ஆசிரியர் ஸ்ரீ ராகம் பாகவதர். ராகம் பாகவதர் எட்டயபுரம் ராமச்சந்திர பாகவதருடைய மாணவர். அரிகேசநல்லூர் முத்தையா பாகவதருடன் தொடர்பு ஏற்பட்டு அவரது மதுரை தியாகராஜ சங்கீத வித்தியாலயத்தில் மாணவராகச் சேர்ந்தார்.

மணி ஐயர் தம் பெருநோய் காரணமாகத் திருமணம் செய்துகொள்ளவில்லை.

ஆங்கிலக் கல்வியில் தீவிரமான ஈடுபாடு கொண்டவர் மணி அய்யர். ஆங்கில இலக்கியத்தை விரிவாக வாசித்தவர். தமிழிலக்கியத்தில் தி. ஜானகிராமன், சுந்தர ராமசாமி போன்றவர்களுடன் நெருக்கமான உறவுள்ளவராக இருந்தார்.   

சுவரம் பாடுவதில் நிகரற்று விளங்கிய மதுரை மணி, ராக ஆலாபனைகளை தேவையானபோது விஸ்தாரமாகப் பாடுவார். அந்தந்த கிருதிக்குத் தக்கவாறு சுருக்கமாகவோ, நடுத்தரமாகவோ, விவரித்தோ பாடும் திறன் மணியின் சிறப்பு. அவரால் பிரபலம் அடைந்த கீர்த்தனைகள் ஏராளம்.  நளினகாந்தி போன்ற அப்போது அபூர்வமாக இருந்த ராகங்களை சர்வ சாதாரணமாக பாடும் திறன் கொண்டவர்.

## விருதுகள்
* கான கலாதரர் 
* சங்கீத கலாநிதி விருது, 1959. வழங்கியது: மியூசிக் அகாதெமி, சென்னை
* சங்கீத நாடக அகாதமி விருது, 1960. வழங்கியது: சங்கீத நாடக அகாதமி
* இசைப்பேரறிஞர் விருது, 1962. வழங்கியது: தமிழ் இசைச் சங்கம், சென்னை.

## மேற்கோள்கள்
 

பகுப்பு:1912 பிறப்புகள்
பகுப்பு:1968 இறப்புகள்
பகுப்பு:மதுரை மக்கள்
பகுப்பு:மதுரை இசைக்கலைஞர்கள்
பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:சங்கீத நாடக அகாதமி விருது பெற்றவர்கள்
வங்காளதேசம் ஊர் முன்னேற்ற செயற்குழு

**வங்காளதேசம் ஊர் முன்னேற்ற செயற்குழு** அல்லது **பிராக்** (Bangladesh Rural Advancement Committee) வங்காளதேசத்தில் இயங்கும் ஒரு அரச சார்பற்ற சமூக சேவை நிறுவனம் ஆகும்.  பத்துதவி, மருத்துவம், சிறுகடன், ஏழ்மை ஒழிப்பு ஆகிய துறைகளில் இது முதன்மையாக இயங்குகிறது.  1972 ம் ஆண்டு வங்காளதேசம் விடுதலை அடைந்த போது, அப்போதைய பேரழிவைக் கண்டு இது தொடங்கப்பட்டது.  இன்று தொழிலாளர்கள், தொண்டர்கள், பயனர்கள் அடிப்படையில் உலகின் மிகப் பெரும் அரச சார்பற்ற நிறுவனம்.  இந்த அமைப்பில் 100 000 ஊழியர்கள் வேலை செய்கிறார்கள்.  வங்காளதேசம் நலம் அளவீடுகளில் முன்னேற்றம் கண்டதற்கு இந்த நிறுவனத்தின் பங்களிப்பு கணிசமானது.  

## மேற்கோள்கள்


## வெளி இணைப்புகள்
* BRAC web site

பகுப்பு:சமூக சேவை அமைப்புகள்
உலகப் பார்வை (அமைப்பு)

**உலகப் பார்வை** அல்லது **வேர்ல்டு விசன்** என்பது ஒரு கிறித்தவ இலாப நோக்கமற்ற சமூக சேவை அமைப்பு ஆகும்.  ஆபத்துதவி, உணவு விநியோகம், குழந்தைகள் நலக் ஆகிய துறைகளில் இந்த அமைப்பு இயங்குகிறது.  ஐ.நா உலக உணவுத் திட்ட உணவுகளை விநியோகிக்கும் பெரும் நிறுவனம் இது ஆகும்.  31,000 ஊழிய்கர்களையும், 977 மில்லியன் ஆண்டு நிதி வலுவையும் இது கொண்டு இருக்கிறது.  உலகின் மிகப் பெரும் அரச சார்பற்ற நிறுவங்களிலும் இதுவும் ஒன்றாகும்.  

## மேற்கோள்கள்
 

## வெளி இணைப்புகள்
* World Vision 

பகுப்பு:சமூக சேவை அமைப்புகள்
பில் & மெலின்டா கேட்சு அறக்கட்டளை

**பில் & மிலின்டா கேட்சு அறக்கட்டளை** (*Bill & Melinda Gates Foundation*) என்பது உலகின் மிகப் பெரிய, வெளிப்படையாக இயங்கும், அறக்கட்டளை ஆகும்.  இந்த அமைப்பு 35 பில்லியன் அமெரிக்க டொலர்களுக்கு மேலான முதலீட்டைக் கொண்டது.  மருத்துவம், ஏழ்மை ஒழிப்பு, கல்வி ஆகிய துறைகளில் இது முதன்மையாக இயங்குகிறது.  இது அமெரிக்க மைக்ரோசோப்ட்டின் நிறுவனாரான பில் கேட்ஸ், அவரது மனைவி மெலிண்டா, மற்றும் அவரது நண்பர் வாரன் பஃபெட் ஆகியோரால் வழிநடத்தப்படுகிறது.  

## வெளி இணைப்புகள்
*Bill & Melinda Gates Foundation official website

பகுப்பு:சமூக சேவை அமைப்புகள்
சேக் அமத் பின் கலீபா அல் தானி

**சேக் அமத் பின் கலீபா அல் தானி**, கத்தார் நாட்டின் அமீர் (ஆட்சியாளர்) ஆவார். இவர் 1995 ஆம் ஆண்டு யூன் 26 ஆம் தேதி, இவரின் தந்தையாரைப் பதவியில் இருந்து இறக்கிவிட்டு ஆட்சிப் பொறுப்பை ஏற்றுக்கொண்டார். சேக் அமத் 1977 ஆம் ஆண்டில் முடிக்குரிய இளவரசராக ஆனதுடன், பாதுகாப்பு அமைச்சர் பதவியையும் ஏற்றுக்கொண்டார். 1980களின் தொடக்கத்தில், கத்தாரின் அடிப்படைப் பொருளாதார சமூகக் கொள்கைகளை உருவாக்கிய உயர் திட்ட அவைக்கு தலைமை தாங்கி வழிநடத்தியவரும் இவரே. 1992 ஆம் ஆண்டு முதல், நாட்டின் அமைச்சரவையை இவரே தெரிவு செய்து வந்ததுடன் நாட்டின் அன்றாட அலுவல்களின் நிர்வாகத்துக்கும் இவரே பொறுப்பாக இருந்தார்.

## இளமைக்காலம்
சேக் அமத் தனது கல்வியை கத்தாரில் தொடங்கினார். பின்னர் இங்கிலாந்தில் உள்ள சான்டர்சுட் படைத்துறை அக்கடமியில் சேர்ந்தார். 1971 ஆம் ஆண்டில் படிப்பை முடித்துக்கொண்ட அவர் கத்தாரின் படையில் லெப்டினன்ட் கர்னலாக இணைந்து கொண்டார்.

சேக் அமத் பின்னர் மேசர் செனரலாகப் பதவி உயர்வு பெற்றுக் கத்தார் படைகளின் தலைமைத் தளபதியாகப் பொறுப்பேற்றுக் கொண்டார். இவர் கத்தார் படைத்துறையை நவீனமயமாக்கியதுடன், படைகளின் எண்ணிக்கையை அதிகரித்துப் புதிய பிரிவுகளையும் உருவாக்கும் திட்டத்தையும் செயல்படுத்தினார்.

பகுப்பு:நாட்டுத் தலைவர்கள்
பகுப்பு:கத்தார்
பகுப்பு:1952 பிறப்புகள்
பகுப்பு:வாழும் மக்கள்
யாசு தீவு

thumb|250px|யாசு தீவு
thumb|250px|யாசு தீவு பகுதி ஒன்றின் இரவு நேரத் தோற்றம்

**யாசு தீவு** (), ஐக்கிய அரபு அமீரகத்தின் அபுதாபியில் உள்ள ஒரு தீவு ஆகும். 2,500 எக்டேயர்கள் பரப்பளவு கொண்ட இத் தீவில் 1,700 எக்டேயர்களில் வளர்ச்சித் திட்டங்கள் மேற்கொள்ளப்படுகின்றன. பார்முலா ஒன்று அபுதாபி கிரான்ட் பிரிக்சு எனப்படும் மோட்டாருந்துப் பந்தயங்களுக்கான நிகழிடம் யாசுத் தீவுச் சுற்று இத் தீவிலேயே அமைந்துள்ளது. 2009 ஆம் ஆண்டிலிருந்து இங்கு இப் போட்டிகள் நிகழத் தொடங்கி யுள்ளன. இதை விட, திரைப்படக் கருப்பொருள்சார் பூங்காவான "வார்னர் சகோதரர் திரைப்பட உலகம்", "பெராரி கருப்பொருள்சார் பூங்கா", யாசு மரீனா விடுதி உள்ளிட்ட பல விடுதிகள், வீடுகள், தொடர் மாடி வீடுகள், யாசு அங்காடி, பல வகையான உணவுச் சாலைகள், கோல்ஃப் விளையாட்டுத்திடல் போன்ற பல திட்டங்கள் உருவாகி வருகின்றன. ஒரு சுற்றுல மையமாக உருவாக்கப்பட்டுவரும் இதை, உலகின் முன்னணிச் சுற்றுலாத்துறைத் திட்டமாக 2009 நவம்பரில் இடம்பெற்ற "உலகப் பயண விருதுகள்" நிகழ்வின்போது அறிவிக்கப்பட்டது. எதிர்காலத்தில் இத் தீவில் வாழ்பவர்களையும், பணிபுரிபவர்களையும் சேர்த்து 110,000 இருப்பார்கள் என மதிப்பிட்டுள்ளனர்.

## குறிப்புகள்



## வெளியிணைப்புகள்
*யாசுத்தீவின் இணையத்தளம்
*ஆனி ரசித் மற்றும் அசிம்ட்டோட் ஆர்க்கிட்டெக்சர்
*அருப் லைட்டிங்
*Lighting Leader Rogier van der Heide
* Yas Island Official Website

பகுப்பு:ஐக்கிய அரபு அமீரகம்
சித்தி ஜுனைதா பேகம்

**சித்தி ஜுனைதா பேகம்** (**ஆச்சிமா** 1917 - மார்ச் 19, 1998). நாகூர், இந்தியா.  இவர் முதல் தமிழ் முஸ்லிம் புரட்சிப் பெண் எழுத்தாளர். 81 ஆண்டுகள் வாழ்ந்து மறைந்தவர்.

## வாழ்க்கைச் சுருக்கம்
இவர் தனது 12வது வயதிலேயே திருமணம் செய்து கொண்டார். நான்கைந்து ஆண்டுகளே நீடித்த அந்தத் திருமண வாழ்க்கையில் நான்கு குழந்தைகளுக்குத் தாயானார். பதினேழாவது வயதிற்குள்ளேயே விதவையானார்.

## எழுத்துலக வாழ்வு
சித்தி ஜுனைதா பேகம் மூன்றாம் வகுப்பு வரையே கற்றிருந்தார். இவர் தாருல் இஸ்லாம் என்ற இதழைப் படித்துத்தான் செந்தமிழைக் கற்றுக் கொண்டார். திருமணத்திற்குப் பிறகு தனது பதினாறாவது வயதில் எழுதவும் தொடங்கினார். பிற்காலத்தில் நிறையச் சிறுகதைகளும், பெருங்கதைகளும் எழுதினார். இவர் எழுதிய முதல் சிறுகதை, 1929ல் தாருல் இஸ்லாம் இதழில் வெளிவந்தது. தாருல் இஸ்லாம் வாசகியான இவர் தனது முதல் சிறுகதையை முஸ்லிம் பெண்களின் உரிமைக்குப் போராடிய தாவூத் ஷாவுக்கு அனுப்பி வைத்தார். ஒரு பெண் எழுதிய சிறுகதை என்றதும், தாவூத் ஷாவுக்கு ஆச்சரியம். ஆனந்தம். முஸ்லிம் பெண்கள் கூடக் கதை எழுதத் தொடங்கி விட்டார்கள் என்று பெருமிதத்துடன் சிரித்தார். அந்தக் கதையை தாருல் இஸ்லாம் இதழில் உடனே வெளியிட ஏற்பாடு செய்தார். நூருல் இஸ்லாம் பத்திரிக்கையில் இவர் பல கட்டுரைகள் எழுதியுள்ளார்.

## குடும்பப் பின்னணி
சித்தி ஜுனைதா பேகம் எம். ஷரீப் பெய்க், முத்துகனி தம்பதிகளின் மூத்த புதல்வி. இவருக்கு நான்கு சகோதரர்கள். இவரது அண்ணன் சிறந்த பேச்சாளரும் பலமொழிகள் அறிந்த அறிஞருமான ஹூசைன் முனவ்வர் பெய்க்.  இரண்டாவது சகோதரர் காரைக்காலில் பால்யன் என்ற பத்திரிகையை பல ஆண்டுகள் வெற்றிகரமாக நடத்திய முஜீன் பெய்க். மற்றைய இரண்டு சகோதரர்களும் இறந்து விட்டனர். இவரது தாத்தா தென் தஞ்சை மாவட்டக் காங்கிரஸ் குழுத் தலைவராக இருந்த மு.யூ. நவாபு சாகிபு மரைக்காயர்.

கலைமாமணி கவிஞர் நாகூர் சலீம் இவரது தந்தையின் இரண்டாவது மனைவிக்குப் பிறந்த சகோதரர் ஆவார். எழுத்தாளர் நாகூர் ரூமி இவரது தந்தையின் மூன்றாவது மனைவியின் பேரன் ஆவார். உறவு முறையில் இவர் கவிஞர் நாகூர் சலீமுக்கு அக்காவாகவும் நாகூர் ரூமிக்கு பெரியம்மாவாகவும் இருக்கிறார்.
 
## வெளிவந்த நூல்கள்
* *காதலா கடமையா* - நாவல் (1938)
* *செண்பகவல்லிதேவி அல்லது தென்னாடு போந்த அப்பாஸிய குலத்தோன்றல்* - நாவல் (1947)
* *மகிழம்பூ* -நாவல்
* *இஸ்லாமும் பெண்களும்* - கட்டுரைத் தொகுப்பு (1995) இது நாகூர் ரூமியால் வெளியிடப்பட்டது. 
* *மலைநாட்டு மன்னன்* - தொடர்கதை
* *ஹலிமா அல்லது கற்பின் மாண்பு*
* *பெண் உள்ளம் அல்லது கணவனின் கொடுமை*
* *திரு நாகூர் அண்ணலின் திவ்ய மாண்பு* - வாழ்க்கை வரலாறு (1946)
* *காஜா ஹஸன் பசரீ (ரஹ்)* - முஸ்லிம் பெருமக்கள் வரலாறு

## வெளி இணைப்புகள்
* ஆச்சிமா ஒரு அறிமுகம் (நாகூர் ரூமி)
* சித்தி ஜுனைதாவும் நாடோடி மன்னன்களும் (டாக்டர் கம்பம் சாகுல் ஹமீது)
* முஸ்லிம் சமூகம் தந்த முதல் பெண் தமிழ் எழுத்தாளர் (நா. கண்ணன்)

பகுப்பு:தமிழகப் பெண் எழுத்தாளர்கள்
பகுப்பு:1917 பிறப்புகள்
பகுப்பு:1998 இறப்புகள்
பகுப்பு:நாகப்பட்டினம் மாவட்ட மக்கள்
பகுப்பு:இந்திய முஸ்லிம் பெண் எழுத்தாளர்கள்
அப்பாச்சி வேவ்

250px|right|thumb|கூகிள் வேவ் லோகோ 
**கூகிள் வேவ்** (*Google Wave*) என்பது ஒருவரது இணைய தொடர்புகளுக்கும் , அதை பலருடன் இணைந்து உருவாக்கவும் அமைக்கப்பட்ட ஒரு இணையக் கருவி . இதை கூகிள் நிறுவனம் கடந்த மே மாதம் இருபத்து ஏழாம் தேதி அன்று கூகிள் மாநாட்டில் அறிவித்தனர் . தற்போது இந்த கூகிள் வேவ் தனை அழைப்பிதழ் பெற்றவர்களுக்கு மட்டுமே பயன்படுத்த அனுமதித்துள்ளது . மேலும் இதை மென்மேலும் பயனுள்ளதாக வளர்ப்பதற்கு கூகிள் சாண்டுபாக்சு என்ற இணைக்கருவியையும் உருவாக்கியுள்ளது . கூகிள் சாண்டுபாக்சு கூகிள் வேவை வளர்க்கும் திறனுடையவர்கள் பயன்படுத்தி கூகிள் வேவை மிகச் சிறந்ததாக உருவாக்க முனைந்துள்ளது .

## தயாரிப்பு

**திறந்த மூலம்**

2012ஆம் ஆண்டு கூகிள் நிறுவனம் இத்திட்டதை கைவிட்டது.(சான்று: https://support.google.com/answer/1083134?hl=en )

## எ.பி.ஐ
## புரோட்டோக்கால்
## பயர்ப்பிளை தொடர்பு

## மேற்கோள்கள்

பகுப்பு:இணையம் தொடர்பான மென்பொருட்கள்
பகுப்பு:கூகுள்
பகுப்பு:2009 மென்பொருள்
ஆபிரிக்கான விக்கிப்பீடியா

**ஆபிரிக்கான விக்கிப்பீடியா**, விக்கிப்பீடிய கலைக் களஞ்சியத்தின் ஆபிரிக்கான மொழி பதிப்பு ஆகும்.நவம்பர் மாதம் 2001ல் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை பத்தாயிரத்தை தாண்டியது. கட்டுரைகளின் எண்ணிக்கை அடிப்படையில் எழுபத்தி எட்டாவது இடத்தில் இருக்கும் ஆபிரிக்கான விக்கியில் இன்று வரை மொத்தம் கட்டுரைகள் உள்ளன. ஆப்பிரிக்க மொழி விக்கிகளில் ஆபிரிக்கான விக்கி இரண்டாவது இடத்தில் உள்ளது.

## மேற்கோள்கள்

## வெளி இணைப்புகள்

* ஆபிரிக்கான விக்கிப்பீடியா
* ஆபிரிக்கான விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
அல்பேனிய விக்கிப்பீடியா

**அல்பேனிய விக்கிப்பீடியா**, விக்கிப்பீடிய கலைக் களஞ்சியத்தின் அல்பேனிய மொழி பதிப்பு ஆகும்.அக்டோபர் மாதம் 2003ல் இது தொடங்கப்பட்டது. ஏப்ரல் மாதம் 2008ல் இதன் கட்டுரைகளின் எண்ணிக்கை இருபதாயிரத்தை தாண்டியது. கட்டுரைகளின் எண்ணிக்கை அடிப்படையில் அறுபதாவது இடத்தில் இருக்கும் அல்பேனிய விக்கியில் இன்று வரை மொத்தம் கட்டுரைகள் உள்ளன.

## அடையாளச்சின்னம்

## மேற்கோள்கள்

## வெளி இணைப்புகள்

*அல்பேனிய விக்கிப்பீடியா
*அல்பேனிய விக்கிப்பீடியா பற்றிய புள்ளிவிபரம்

பகுப்பு: மொழிவாரி விக்கிப்பீடியாக்கள்
உமாங்கு மக்கள்

**உமாங்கு** (*Hmong*) மக்கள் எனப்படுவோர் பெரும்பாலும் தெற்கு சீனா (குயிசூ, யுன்னான், சிச்சுவான், சோங்கிங், குவாங்சி), வியட்நாம், இலாவோசு, தாய்லாந்து, மியான்மர் ஆகிய நாடுகளில் வசிக்கும் ஆசிய இன மக்கள் ஆவர். இவர்கள் 2007 ஆம் ஆண்டு முதல் பிரதிநிதித்துவமற்ற நாடுகள் மற்றும் மக்கள் அமைப்பு (UNPO) என்ற அமைப்பின் பிரதிநிதிகளாக உள்ளனர். சீனாவில் இவர்கள் மியாவோ மக்களின் ஒரு உப குழுவினராக வகைப்படுத்தப்பட்டுள்ளனர்.

1950களில் முதலாம் இந்தோசீனப் போர், 1970களில் வியட்நாம் போர்களின் போது, வடக்கு, தெற்கு வியட்நாம் மற்றும் கம்யூனிச பதெட் லாவோ படையினருக்கு எதிராகப் போரிடுவதற்காக பிரான்சும் ஐக்கிய அமெரிக்காவும் பல்லாயிரக்கணக்கான உமாங்கு மக்களைத் தமது படைகளில் சேர்த்துக் கொண்டனர். நடுவண் ஒற்று முகமையின் இந்த நடவடிக்கை இரகசியப் போர் என அழைக்கப்பட்டது. 1975 ஆம் ஆண்டில் பதெட் லாவோ படைகள் இலாவோசு நாட்டைக் கைப்பற்றியதை அடுத்து வஞ்சம் தீர்ப்பதற்காக உமாங்கு இனத்தவர்கள் ஏனைய லாவோ மக்களிடம் இருந்து வேறுபடுத்தப்பட்டார்கள். இதனை அடுத்து அவர்கள் பல்லாயிரக்கணக்கில் அரசியல் தஞ்சம் கோரி தாய்லாந்து சென்றனர். 1970களின் பிற்பகுதியில் இவர்களில் பெரும்பான்மையானோர் மேலை நாடுகளில், குறிப்பாக ஐக்கிய அமெரிக்கா, ஆஸ்திரேலியா, பிரான்ஸ், பிரெஞ்சு கினி, கனடா போன்ற நாடுகளில் குடியமர்த்தப்பட்டார்கள். மீதமிருந்தோரில் பலர் ஐநாவின் உதவித்திட்டத்துடன் லாவோசிற்குத் திரும்பினார்கள். கிட்டத்தட்ட 8,000 உமாங்கு மக்கள் இன்னமும் அகதிகளாக தாய்லாந்தில் தங்கியிருக்கிறார்கள்.

## ஊடகக் காட்சியகம்

File:Miao Irrigation System.jpg|நீர் பாசனம்
File:Traditional Miao Boat.jpg|பாரம்பரியப் படகு
File:Miao musicians.jpg|பாரம்பரிய இசை
File:Bass Dan Moi.jpg|இசைக்கருவி
File:Chine Miao à corne 6 02.jpg|தலைப்பாகை
File:FlowerHmong Vietnam (pixinn.net).jpg
File:LaosIMG 3624a.jpg
File:Hmong people.jpg|நடனம்
File:LaosDSCN4330.JPG|பாரம்பரிய உடை
File:LaosDSCN4361a.jpg
File:HMongVrouwMetKinderen.jpg
File:Playing Hmong children.jpg|



## குறிப்புகள்

## வெளி இணைப்புகள்
* HmongNet.org , list of Hmong-related web sites edited by Mark Pfeifer of the Hmong Cultural Center.
* Hmong Studies Internet Resource Center , including multimedia educational content  about Hmong culture.
* GaryYiaLee.com, articles on Hmong history and culture by Hmong Australian anthropologist, Dr. Gary Yia Lee
* ''Hmong Contemporary Issues'', articles on Hmong culture, history, and other topics by Hmong French Anthropologist & Linguist, Dr. Kao-Ly Yang (English, French, and Hmong languages).
* Hmong History Timeline

பகுப்பு:லாவோஸ் மக்கள்
பகுப்பு:வியட்நாம் மக்கள்
பகுப்பு:வியட்நாம் இனக்குழுக்கள்
பகுப்பு:தாய்லாந்து இனக்குழுக்கள்
ஒருபால் திருமணம்

**ஒருபால் திருமணம்** என்பது ஒருபாலருக்கிடையே நடைபெறும் திருமணம் ஆகும்.  ஆணுக்கும் ஆணுக்கும், அல்லது பெண்ணுக்கும் பெண்ணுக்கும் நடைபெறும் திருமணம் ஒருபால் திருமணம்.  ஒருபால் திருமணம் ஆணுக்கும் பெண்ணுக்கும் நடைபெறும் திருமணத்தைப் போன்று எல்லா நாடுகளிலும் ஏற்றுக் கொள்ளப்பட்டது அல்ல. முதன்முதலாக 2001 இல் நெதர்லாந்தில் ஒருபால் திருமணத்தை ஒப்புக்கொள்ளும் சட்டம் கொண்டுவரப்பட்டது. ஜூலை, 2016 நிலைப்படி, அர்கெந்தீனா, பெல்ஜியம், பிரேசில், கனடா, கொலம்பியா, டென்மார்க், பிரான்சு, ஐசுலாந்து, அயர்லாந்து, லக்சம்பர்க், மெக்சிக்கோ, நெதர்லாந்து, நியூசிலாந்து, நோர்வே, போர்த்துகல், தென்னாப்பிரிக்கா, எசுப்பானியா, சுவீடன், ஐக்கிய இராச்சியம் அமெரிக்க ஐக்கிய நாடு, உருகுவை ஆகிய நாடுகளில் ஒருபால் திருமணம் சட்டபூர்வமாக ஏற்றுக்கொள்ளப்பட்டுள்ளது.  பல ஐரோப்பிய, தென் அமெரிக்க நாடுகளில் ஒருபால் கூட்டமைப்புகள் சட்ட முறையில் ஏற்றுக் கொள்ளப்படுகின்றன. 2016 ஆம் ஆண்டு நிலைப்படி ஆப்பிரிக்க நாடுகளில் ஒருபால் திருமணத்தைச் சட்டபூர்வமாக ஏற்றுக்கொண்டுள்ள ஒரே நாடு தென் ஆப்பிரிக்கா மட்டுமேயாகும். ஆசியாவில் எந்த நாட்டிலும் இத்திருமணம் ஏற்றுக்கொள்ளப்படவில்லை. ஆனால் இசுரேல் மட்டும் வெளிநாடுகளில் நடைற்ற ஒருபால் திருமணத்தை ஏற்றுக் கொள்கிறது.
பல மத்திய கிழக்கு, ஆபிரிக்க நாடுகளில் இது சட்டத்துக்கு எதிரானது. இவற்றில் பல நாடுகள் ஒருபால் திருமணத்துக்கு தடை விதித்துள்ளன. சில நாடுகள் இத்திருமணத்திற்கு ஆயுள் தண்டனை அல்லது மரண தண்டனை விதித்துள்ளன.

ஒவ்வொரு முறை அமெரிக்க அதிபர் தேர்தல் நடைபெறும்போதும் ஒரு பால் ஈடுபாடுள்ளோர் விஷயத்தில் ஆதரவா, எதிர்ப்பா என்னும் கேள்வி எழுந்துவிடுகிறது. இதற்குப் பதில் அளிப்பதே பெரும் பிரச்னையாகப் போய்விடுகிறது. மாறிவரும் இன்றைய சமூகத்தில் மனிதனின் தேவைகளும் சவால்களும்கூட பெரிதும் மாற்றம் கண்டுள்ளன. இந்தத் தேவைகளைப் பூர்த்தி செய்ய அரசியல்வாதிகள் அவ்வப்போது சில முயற்சிகள் மேற்கொள்கிறார்கள். மக்களின் ஆதரவைப் பெறுவது, தங்கள் அரசியல் செல்வாக்கை உயர்த்திக்கொள்வது என்று  இதற்குப் பல உள்நோக்கங்கள் இருக்கும்.

## குறிப்புகள்

## மேற்கோள்கள்

## வெளி இணைப்புகள்
* ஒரு பால் ஈர்ப்பு உள்ளவர்கள் திருமணம் செய்துகொள்ளலாம்! -கோபி சங்கர் 
* சர்ச்சைக்குரிய சட்ட பிரிவு 377 

பகுப்பு:திருமணம்
பகுப்பு:தற்பால்சேர்க்கை
பகுப்பு:ந.ந.ஈ.தி
கவுதம் கம்பீர்

**கவுதம் கம்பீர்** **(''Gautam Gambhir**'', பிறப்பு: அக்டோபர் 14, 1981) என்பவர் இந்தியத் துடுப்பாட்ட அணி வீரர் ஆவார். இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய அனைத்து வடிவங்களிலும் விளையாடியுள்ளார். இவர் இடது கை மட்டையாளர் ஆவார். துவக்க வீரராக களம் இறங்கி வருகிறார். உள்ளூர்ப் போட்டிகளில் புது தில்லி அணிக்காக விளையாடி வருகிறார். இந்தியன் பிரீமியர் லீக் போட்டிகளில் 2017 ஆம் ஆண்டு வரை கொல்கத்தா நைட் ரைடர்ஸ் அணித் தலைவராக விளையாடி வந்தார். ஆனால் 2018 இந்தியன் பிரீமியர் லீக் தொடரில் டெல்லி டேர்டெவில்ஸ் அணித் தலைவராக விளையாடுகிறார். 2003 ஆம் ஆண்டில் வங்காளதேச துடுப்பாட்ட அணிக்கு எதிராக ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். பின் 2004 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டத்தில் அறிமுகமானார். 2010 முதல் 2011 ஆம் ஆண்டு வரையிலான ஆறு ஒருநாள் போட்டிகளில் தலைவராக இருந்தார். இந்த ஆறு போட்டிகளிலும் இந்தியத் துடுப்பாட்ட அணி வெற்றி பெற்றது. 2007 ஐசிசி உலக இருபது20,2011 துடுப்பாட்ட உலகக்கோப்பை ஆகிய இரு உலகக் கோப்பையை இந்திய அணி வென்றதில் இவரின் பங்களிப்பும் இருந்தது.

வங்காளதேசத்திற்கு எதிராக சிட்டகாங்க் தேர்வுப் போட்டியில் நூறு அடித்ததன் மூலம் தேர்வுத் துடுப்பாட்ட வரலாற்றில் அடுத்தடுத்து ஐந்து துடுப்பாட்டப் போட்டிகளில் (ஐந்து) நூறுகளை எடுத்த நான்காவது வீரர் எனும் சாதனையைப் படைத்தார். இதற்கு முன் ஆத்திரேலிய வீரர் பிராட்மன், தென்னாபிரிக்க வீரர் ஜாக் கலிஸ், பாகித்தானிய வீரர் முகமது யூசுப் ஆகியோர் இந்தச் சாதனையைப் படைத்தனர். பிராட்மன் ஒருவர் மட்டுமே அடுத்தடுத்து ஆறு டெஸ்ட் போட்டிகளில் (ஆறு) சதங்களை எடுத்த பெருமைக்குரியவர். தொடர்ச்சியாக நான்கு தேர்வுத் துடுப்பாட்டத் தொடர்களில் 300 ஓட்டங்களுக்கு மேல் எடுத்த முதல் இந்திய வீரர் எனும் சாதனையைப் படைத்தார். ஏப்ரல் ,2018  அன்றைய நிலவரப்படி பன்னாட்டு இருபது20 போட்டிகளில் அதிக ஓட்டங்கள் எடுத்த இந்திய வீரர் எனும் சாதனையைப் படைத்தார். இவரின் தலைமையிலான கொல்கத்தா நைட் ரைடர்ஸ் அணி 2012 மற்றும் 2014 ஆம் ஆண்டுகளில் இந்தியன் பிரீமியர் லீக் கோப்பையை வென்றது.

2008 ஆம் ஆண்டில் இந்தியக் குடியுரிமை விருதுகளில் இரண்டாவது பெரிய விருதாகக் கருதப்படும் அருச்சுனா விருது இவருக்கு வழங்கப்பட்டது. 2009 ஆம் ஆண்டில் பன்னாட்டுத் துடுப்பாட்ட அவையின் தேர்வுத் துடுப்பாட்ட மட்டையாளர் தரவரிசையில் முதலிடம் பெற்றார். இதே ஆண்டில் ஆண்டின் சிறந்த வீரர் விருதினைப் பெற்றார்.

## ஆரம்பகால வாழ்க்கை
கம்பீர் அக்டோபர் 14, 1981 இல் புது தில்லியில் பிறந்தார். இவரின் தந்தை தீபக் கம்பீர், துணி தொழில் முனைவோர் ஆவார். தாய் சீமா கம்பீர் குடும்பத் தலைவியாக உள்ளார். இவருக்கு எக்தா எனும் தங்கை உள்ளார். இவர் பிறந்த 18 நாட்களில் இவரை இவர்களின் தாத்தா- பாட்டி தத்தெடுத்தனர். கம்பீர் 10 ஆவது வயது முதல் துடுப்பாட்டம் விளையாடி வருகிறார்.

## சாதனைகள்
2008 ஆம் ஆண்டில் ஒருநாள் பன்னாட்டுத் துடுப்பாட்டத்தில் அதிக ஓட்டங்கள் எடுத்த இந்திய வீரர் எனும் சதனையைப் படைத்தார். இதே ஆண்டில் ஒருநாள் பன்னாட்டுத் துடுப்பாட்டப் போட்டிகளில்

அதிக நூறு (துடுப்பாட்டம்) எடுத்த இந்திய வீரரானார். 2009 ஆம் ஆண்டில் தேர்வுத் துடுப்பாட்டப் போட்டிகளில் அதிக நூறு அடித்த இந்திய வீரரானார்.

## மேற்கோள்கள்

## வெளியிணைப்புகள்
http://கம்பீர் டுவிட்டர்

பகுப்பு:1981 பிறப்புகள்
பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:17வது மக்களவை உறுப்பினர்கள்
சாவோ சாவோ

thumb|200px|right|சாவோ சாவோ மன்னன்
**சாவோ சாவோ** (*Cao Cao*, சீனம்:曹操; 155 – மார்ச் 15, 220) என்பவன் கீழைத்தேய ஹான் அரச வம்சத்தின் கடைசி மன்னனும், போர்ப்பிரபுவும் ஆவான். சீனாவின் ஹான் வம்சத்தின் இறுதிப்பகுதியில் இவன் பெரும் புகழடைந்திருந்தவன். மூன்று இராச்சியங்கள் என அழைக்கப்படும் சீனாவின் ஆட்சிப் பகுதியில் முக்கிய மன்னனாகக் கருதப்பட்டவ இவன் சாவோ வெய் என்ற தனி மாநிலத்தை உருவாக்குவதற்கு காரணியாக இருந்து அதற்கு தன்னையே சக்கரவர்த்தியாக அறிவித்தான். சாவொ பொதுவாக கொடுங்கோலனாக வர்ணிக்கப்பட்டாலும், மிகவும் திறமை மிக்க ஆட்சியாளனாக இருந்தான். கவிதைகள் இயற்றுவதிலும், தற்காப்புக் கலைகள்யிலும் திறமையுடையவன். அத்துடன் போர்க் கலை பற்றி பல நூல்களையும் எழுதியுள்ளான்.

## சாவோ சாவோவின் கல்லறை கண்டுபிடிப்பு
டிசம்பர் 2009 இல் சாவோவின் கல்லறை மத்திய சீனாவின் எனான் மாகாணத்தில் ஆன்யாங் என்ற பழம்பெரும் தலைநகரத்திற்குக் கிட்டவாக சிகாசூ என்ற கிராமத்தில் தொல்லியலாளர்களால் கண்டுபிடிக்கப்பட்டது. 740-சதுர மீ பரப்புடைய இந்தக் கல்லறை சாவோவினுடையதென்று அடையாளம் காணப்பட்டுள்ளது. இதனை உறுதிப்படுத்தும் கல்லோவியங்கள் பலவும் அங்கு கண்டுபிடிக்கப்பட்டன. கல்லறையில் மூன்று மனிதர்களின் உடல்கள் உள்ளன. 60 அகவை மதிப்புடைய ஆண், 50 மற்றும் 25 அகவை மதிப்புடைய இரு பெண்களுடைய உடல்கள் அங்கு காணப்பட்டுள்ளன. இவை சாவோ மற்றும் அவனது அரசி, தாதி ஆகியோருடையது எனத் தெரிவிக்கப்படுகிறது.

## குறிப்புகள்

## வெளி இணைப்புகள்
* இரண்டாம் நூற்றாண்டைச் சேர்ந்த சீன மன்னனின் கல்லறை கண்டுபிடிப்பு, விக்கி செய்திகளில்
* Cao Cao and the Three Kingdoms: A George Ernest Morrison lecture in Ethnology

பகுப்பு:சீனப் பேரரசர்கள்
பகுப்பு:சீன வரலாறு
பகுப்பு:155 பிறப்புகள்
பகுப்பு:220 இறப்புகள்
பியூட்டி அண்ட் த கீக்

***பியூட்டி அண்ட் தி கீக்*** (*Beauty and the Geek*) என்பது ஒரு அமெரிக்க உண்மைநிலை தொலைக்காட்சித் தொடராகும். இது "இறுதியான சமூக பரிசோதனை" என்று விளம்பரப்படுத்தப்பட்டு ஜூன் 1, 2005 அன்று *தி டபிள்யுபி* என்ற தொலைக்காட்சியில் ஒளிபரப்பப்பட்டது. *பிரையன் சுமித்*, *லிசா சிங்கர் ஹசி*, *மேட் ஜாக்சன்* மற்றும் *ஹால் கிரான்ட்* ஆகியோர் இந்நிகழ்ச்சியினை இயக்கியிருந்தனர். ஆஷ்டன் குட்சர், *ஜேசன் கோல்ட்பர்க்* மற்றும் *ஜே.டி. ரோத்* ஆகியோர் இந்நிகழ்ச்சியின் தயாரிப்பாளர்களாக இருந்தனர். இந்த நிகழ்ச்சியின் தலைப்பு பிரெஞ்சு புதின எழுத்தாளர் *கேப்ரியல்-சுசான் பார்போட் டி வில்லெனுவ்* எழுதிய *பியூட்டி அண்ட் தி பீஸ்ட்* என்ற விசித்திரக் கதையின் பகடி. இது *பாக்ஸ் டெலிவிஷன் ஸ்டுடியோ*வின் துணைப்பிரிவான *பாக்ஸ் 21* தயாரித்த முதல் நிகழ்ச்சியாகும். இந்நிகழ்ச்சி தொடர்ச்சியாக ஆறு பருவம் வரை நீண்டது.

## போட்டியாளர்கள்
இந்நிகழ்ச்சியில் "அழகானவர்கள்" உள்ள ஒரு குழுவும் (தமது அழகான தோற்றத்தில் அதீத நம்பிக்கையுள்ள இளம் பெண்கள்) "அழகற்றவர்கள்" உள்ள ஒரு குழுவும் (சமூகத்தின் சூட்சும புத்தி அல்லது தமது தோற்றத்தைவிட அறிவைவே முதன்மையாக நம்புகின்ற இளம் ஆண்கள்) இடம் பெற்றனர். இறுதியில் தங்களுக்கு வழங்கப்பட்ட சவால்களில் வெற்றிபெற்றவர்களுக்கு $250,000 பரிசை வெல்லும் வாய்ப்ப்பு வழங்கப்பட்டது.

ஒரு போட்டியாக இருந்தாலும், இந்த நிகழ்ச்சி ஒரு சமூக பரிசோதனையாகவும் கருதப்பட்டது. இதில் ஒவ்வொரு போட்டியாளரும் பொதுவாக தனது சக போட்டியாளரிடமிருந்து கற்றுக்கொள்கிறார்கள். போட்டியின் போது, போட்டியாளர்கள் ஒரு மாளிகையில் தங்கி தங்களுக்கு வழங்கப்படும்  தொடர்ச்சியான சவால்களில் பங்கு கொண்டனர்.  அழகிகள் அறிவுசார் சவால்களிலும், அழகற்றவர்கள் சமூகத் திறன் சம்பந்தப்பட்ட சவால்களிலும் போட்டியிட்டார்கள். போட்டி நடைபெறும் காலகட்டத்தில் ஒவ்வொரு அழகான பெண்ணும் ஒரு அழகற்ற ஆணுடன் ஓர் அறையில் ஒன்றாக வாழ்கிறாள்.

## இறுதி நிகழ்ச்சி
ஐந்தாவது பருவத்துக்குப் பிறகு, நிகழ்ச்சியில் புதிய ஆர்வத்தைத் தூண்டுவதற்காகவும், வடிவமைப்பில் புதுமையான திருப்பங்களைச் சேர்ப்பதற்காகவும் நிகழ்ச்சி காலவரையின்றி நிறுத்தப்பட்டது. அக்டோபர் 2008 இல், ஆறாவது பருவத்திற்கான நடிகர் தேர்வு தொடங்கியது. நிகழ்ச்சி எம்டிவி என்ற தொலைக்காட்சியில் ஒளிபரப்ப திட்டமிடப்பட்டது. இதில் ஒருசில பிரபலங்கள் அழகிகளாக நடிக்க இருந்தனர்.  இருப்பினும், ஆறாவது பருவம் ஒருபோதும் நிறைவேறவில்லை.

## மேற்கோள்கள்

## வெளி இணைப்புகள்

* ''Beauty and the Geek'' (WB site)
* ''Beauty and the Geek'' (CW site)
* 
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
அரபு விக்கிப்பீடியா

**அரபு விக்கிப்பீடியா**, விக்கிப்பீடிய கலைக் களஞ்சியத்தின் அரபு மொழிப் பதிப்பு ஆகும். 2003 சூலை மாதத்தில் இது தொடங்கப்பட்டது. மே மாதம் 2009-இல் இதன் கட்டுரைகளின் எண்ணிக்கை ஒரு இலட்சத்தைத் தாண்டியது. கட்டுரைகளின் எண்ணிக்கை அடிப்படையில் இருபத்தி ஐந்தாவது இடத்தில் இருக்கும் அரபு விக்கியில் இன்று வரை மொத்தம் கட்டுரைகள் உள்ளன. செமிடிக் மொழி விக்கிகளில் ஒரு இலட்சம் கட்டுரைகளைத் தாண்டிய முதல் விக்கி, அரபு விக்கிப்பீடியா ஆகும். இருப்பினும் எவ்விதமான காரணங்களும் இன்றி சிரிய அரசு 2008 ஏப்ரல் 30 முதல் அரபு விக்கியைத் தடைசெய்துள்ளது. மற்ற மொழி விக்கிப்பீடியாக்களுக்கு எந்தத் தடையும் இல்லை எனினும், விக்கிமீடியாவின் மீதான தடையின் காரணமாக அவற்றிளும் புகைப்படங்களைப் பார்ப்பதில் சிரமம் உள்ளது.

## அடையாளச்சின்னம்

## மேற்கோள்கள்
 

## வெளி இணைப்புகள்

*அரபு விக்கிப்பீடியா
*அரபு விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
ஆசுத்திரிய விக்கிப்பீடியா

**ஆசுத்திரிய விக்கிப்பீடியா**, விக்கிப்பீடிய கலைக் களஞ்சியத்தின் ஆசுத்திரிய மொழி பதிப்பு ஆகும்.சூலை மாதம் 2004ல் இது தொடங்கப்பட்டது. நவம்பர் மாதம் 2007ல் இதன் கட்டுரைகளின் எண்ணிக்கை பத்தாயிரத்தை தாண்டியது. கட்டுரைகளின் எண்ணிக்கை அடிப்படையில் எண்பத்தி இரண்டாவது இடத்தில் இருக்கும் ஆசுத்திரிய விக்கியில் இன்று வரை மொத்தம் கட்டுரைகள் உள்ளன.

## அடையாளச்சின்னம்


Wikipedia-logo-v2-ast.svg|
4años2.png|
Wikipedia-logo-ast-10000.png|
Wikibola 10 años I.png|


## மேற்கோள்கள்

## வெளி இணைப்புகள்

* ஆசுத்திரிய விக்கிப்பீடியா
* ஆசுத்திரிய விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
வங்காள விக்கிப்பீடியா

**வங்காள விக்கிப்பீடியா**, விக்கிப்பீடிய கலைக் களஞ்சியத்தின் வங்காள மொழிப் பதிப்பு ஆகும். சூன் மாதம் 2008ல் இதன் கட்டுரைகளின் எண்ணிக்கை இருபதாயிரத்தை தாண்டியது. கட்டுரைகளின் எண்ணிக்கை அடிப்படையில் அறுபத்தி ஏழாவது இடத்தில் இருக்கும் வங்காள விக்கியில் இன்று வரை (2016 செப்டம்பர் 28 வரை) மொத்தம் 44431 கட்டுரைகள் உள்ளன. இந்திய மொழி விக்கிகளில் இது  நான்காவது இடத்தில் உள்ளது.

## பயனர்களும் தொகுப்பாளர்களும்





## அடையாளச்சின்னம்

## மேற்கோள்கள்

## வெளி இணைப்புகள்

*வங்காள விக்கிப்பீடியா
*வங்காள விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
பகுப்பு:வங்காள கலைக்களஞ்சியங்கள்
காட்டலான் விக்கிப்பீடியா

**காட்டலான் விக்கிப்பீடியா**, விக்கிப்பீடிய கலைக் களஞ்சியத்தின் காட்டலான் மொழி பதிப்பு ஆகும். 2001 மார்ச் மாதத்தில் இது தொடங்கப்பட்டது. செப்டம்பர் மாதம் 2009ல் இதன் கட்டுரைகளின் எண்ணிக்கை இரண்டு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினைந்தாவது இடத்தில் இருக்கும் காட்டலான் விக்கியில் இன்று வரை மொத்தம் கட்டுரைகள் உள்ளன. மார்ச் 17, 2001ல் பதியப்பட்ட எண்சட்டம் (*அபக்கசு*) பற்றிய இதன் முதல் கட்டுரையே, ஆங்கிலம் அல்லாத பிற மொழியில் பதியப்பட்ட முதல் விக்கிப்பீடிய கட்டுரை ஆகும்.

## அடையாளச்சின்னம்

## மேற்கோள்கள்

## வெளி இணைப்புகள்

*காட்டலான் விக்கிப்பீடியா
*காட்டலான் விக்கிப்பீடியா பற்றிய புள்ளிவிபரம்

பகுப்பு: மொழிவாரி விக்கிப்பீடியாக்கள்
சீன விக்கிப்பீடியா

**சீன விக்கிப்பீடியா**, விக்கிப்பீடிய கலைக் களஞ்சியத்தின் சீன மொழி பதிப்பு ஆகும். இது 2002 அக்டோபர் மாதம் தொடங்கிய சீன விக்கிப்பீடியா திசம்பர் 14, 2014ல் எட்டு இலட்சம் கட்டுரைகளைக் கொண்டிருந்தது.  உலக மொழி விக்கிப்பீடியாக்களில் கட்டுரைகளின் எண்ணிக்கை அடிப்படையில் பதினைந்தாவது இடத்தில் இருக்கிறது. தைவான் விடுதலை, தியான்மென் சதுக்க எதிர்ப்பு போராட்டம், பலூன் காங் நம்பிக்கை போன்ற சில கட்டுரைகளை காரணம் காட்டி சீன விக்கிப்பீடியாவை சீன குடியரசு மூன்று முறை தடை செய்துள்ளது. 

## அடையாளச்சின்னம்

## மேற்கோள்கள்


## வெளி இணைப்புகள்
* சீன விக்கிப்பீடியா
* சீன விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
குரோசிய விக்கிப்பீடியா

**குரோசிய விக்கிப்பீடியா** (*Croatian Wikipedia*) விக்கிப்பீடியக் கலைக் களஞ்சியத்தின் குரோசிய மொழி பதிப்பாகும். 2003 பெப்ரவரி மாதத்தில் இது தொடங்கப்பட்டது. அக்டோபர் மாதம் 2009இல் இதன் கட்டுரைகளின் எண்ணிக்கை எழுபது ஆயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி ஐந்தாவது இடத்தில் இருக்கும் குரோசிய விக்கியில் இன்று வரை மொத்தம்  கட்டுரைகள் உள்ளன.

## அடையாளச்சின்னம்

## மேற்கோள்கள்
 

## வெளி இணைப்புகள்

*குரோசிய விக்கிப்பீடியா
*குரோசிய விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
சென்னை சங்கமம்

**சென்னை சங்கமம்** சென்னை நகரில் ஆண்டுதோறும் நடத்தப்படும் மிகப்பெரிய திறந்தவெளி தமிழ் பண்பாடு மற்றும் கலைநிகழ்ச்சியாகும். இதனை தமிழ் மையம் மற்றும் தமிழக அரசின் பண்பாடு மற்றும் சுற்றுலாத் துறை பழம்பெரும் நாட்டுக் கலைகளை வளர்த்தெடுக்கவும் கலைஞர்களுக்கு உற்சாகமூட்டவும் நடத்துகின்றன. . தமிழரின் அறுவடைத் திருவிழா மற்றும் புத்தாண்டான பொங்கல் திருவிழாவினை ஒட்டி ஓரிரு வார காலத்திற்கு இது நடத்தப்படுகிறது. இதன் அமைப்பாளர்களின் கூற்றுப்படி இதுவே இந்தியாவில் நிகழும் நீண்ட மற்றும் பெரிய திறந்தவெளி கலைவிழாவாகும்..

## வரலாறு
பொங்கல் திருவிழாவினையொட்டி ஒரு கலைவிழா மூலம் தமிழ்நாட்டுப் பண்பாடு மற்றும் பழங்கலைகளை வெளியுலகினிற்கு வெளிச்சமிட்டுக் காட்டிடும் எண்ணம்  மாநிலங்களவை உறுப்பினரும் தமிழ்நாடு முதலமைச்சர் மு. கருணாநிதியின் மகளுமான கனிமொழி மற்றும் தமிழ் மையம் அமைப்பின் நிறுவனர் பாதிரியார் செகத் காசுபர் ராசு ஆகியோருக்கு செப்டம்பர் 2006இல் தோன்றியது.. அந்த எண்ணத்தின் செயற்பாடாக தமிழக அரசின் புரவணைப்பில் 2007ஆம் ஆண்டு இந்த விழா தொடங்கப்பட்டது.

இதன் நான்காவது நிகழ்வு 2010ஆம் ஆண்டு சனவரி 10 முதல் சனவரி 16 வரை நடைபெற்றது.

சென்னை சங்கமம் நிகழ்ச்சியின் ஐந்தாவது தொகுப்பு சனவரி 12 முதல் நடைபெறும்.

## விழா விவரணம்
சென்னையின் பல்வேறு பகுதிகளில் - கடற்கரை, பூங்காக்கள், மாநகராட்சி மைதானங்கள், கல்லூரி/பள்ளி மைதானங்கள், வணிக வளாகங்கள் - கலைஞர்கள் தங்கள் நாட்டுக் கலைத்திறன்களை வெளிப்படுத்துவர். இவ்வாறு பொதுவிடங்களில் நடத்தும் எண்ணம் பெங்களூரு ஹப்பா கொண்டாட்டங்களைக் கண்டு எழுந்தது. . இவ்விழாவில் நாட்டுப்புற பாடல்கள், நடனங்கள், தற்காப்பு கலைகள், கூத்து என தமிழர் கலைகள் இடம்பெறுவதோடு 2008ஆம் ஆண்டின் இரண்டாவது நிகழ்விலிருந்து தமிழ்நாட்டு பல்வகை உணவு முறைகளும் காட்சிப்படுத்தப்படுகின்றன. 4000 கலைநிகழ்ச்சிகள் நடக்கும் இவ்விழாவில் ஆண்டுதோறும் 2000 கலைஞர்கள் பங்கேற்கிறார்கள்..

## மேற்கோள்கள்

பகுப்பு:விழாக்கள்
பகுப்பு:மகிழ்கலை
பகுப்பு:சென்னையின் ஆண்டு நிகழ்வுகள்
செக் விக்கிப்பீடியா

**செக் விக்கிப்பீடியா**, விக்கிப்பீடிய கலைக் களஞ்சியத்தின் செக் மொழி பதிப்பு ஆகும். 2002 மே மாதத்தில் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினெட்டாவது இடத்தில் இருக்கும் செக் விக்கியில் இன்று வரை மொத்தம் கட்டுரைகள் உள்ளன.

## மேற்கோள்கள்

## வெளி இணைப்புகள்

*செக் விக்கிப்பீடியா
*செக் விக்கிப்பீடியா பற்றிய புள்ளிவிபரம்

பகுப்பு: மொழிவாரி விக்கிப்பீடியாக்கள்
டச்சு விக்கிப்பீடியா

**டச்சு விக்கிப்பீடியா** (*Dutch Wikipedia*) என்பது விக்கிப்பீடிய கலைக் களஞ்சியத்தின் டச்சு மொழிப் பதிப்பு ஆகும். 2001 சூனில் இது தொடங்கப்பட்டது. நவம்பர் மாதம் 2008ல் இதன் கட்டுரைகளின் எண்ணிக்கை ஐந்து இலட்சத்தை தாண்டியது. டிசம்பர் 17, 2011ல் இதன் கட்டுரைகளின் எண்ணிக்கை ஒரு மில்லியனைத் எட்டியது.
கட்டுரைகளின் எண்ணிக்கை அடிப்படையில் நான்காவது  இடத்தில் இருக்கும் டச்சு விக்கியில் ஆகத்து 20,2012 வரை மொத்தம் 1,071,718 கட்டுரைகள் உள்ளன. 2006ல் நடத்தப்பட்ட ஒரு ஆய்வு, கூகிள் மற்றும் சிமெயிலுக்கு அடுத்தப்படியாக மூன்றாவது சிறந்த டச்சு மொழி வலைதளமாக டச்சு விக்கிப்பீடியாவை தெரிவு செய்தது.

## மேற்கோள்கள்

## வெளி இணைப்புகள்

* டச்சு விக்கிப்பீடியா
* டச்சு விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
எகிப்திய அரபு விக்கிப்பீடியா

**எகிப்திய அரபு விக்கிப்பீடியா**, விக்கிப்பீடிய கலைக் களஞ்சியத்தின் எகிப்திய அரபு மொழி பதிப்பு ஆகும். ஏப்ரல் 2008ல் இது தொடங்கப்பட்டது. மார்ச் மாதம் 2009ல் இதன் கட்டுரைகளின் எண்ணிக்கை இரண்டாயிரத்தை தாண்டியது. கட்டுரைகளின் எண்ணிக்கை அடிப்படையில் நூற்றி இருபதாவது இடத்தில் இருக்கும் எகிப்திய அரபு விக்கியில் இன்று வரை மொத்தம் கட்டுரைகள் உள்ளன. பிரதான அரபு விக்கிப்பீடியாவில் எகிப்தியர்களே அதிகம் பங்களித்து வந்த நிலையில், தனி எகிப்திய விக்கிப்பீடியா பாமர எகிப்தியர்களையும் ஈர்க்கும் என்ற கருத்தின் அடிப்படையில் இது தொடங்கப்பட்டது.

## அடையாளச்சின்னம்

## மேற்கோள்கள்

## வெளி இணைப்புகள்

* எகிப்திய அரபு விக்கிப்பீடியா
* எகிப்திய அரபு விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
ஆங்கில விக்கிப்பீடியா

**ஆங்கில விக்கிப்பீடியா** (*English Wikipedia*) விக்கிப்பீடிய கலைக் களஞ்சியத்தின் ஆங்கில மொழி பதிப்பு ஆகும். 2001 சனவரி 15ல் தொடங்கப்பட்ட இதுவே விக்கியின் முதல் பதிப்பாகும். சூலை 13, 2012ல் இதன் கட்டுரைகளின் எண்ணிக்கை நான்கு மில்லியனை எட்டியது. கட்டுரைகளின் எண்ணிக்கை அடிப்படையில் முதலாவது  இடத்தில் இருக்கும் ஆங்கில விக்கியில் சூலை 1, 2013 வரை மொத்தம் 4,270,496 கட்டுரைகள் இடம்பெற்றிருந்தன. இந்த எண்ணிக்கை, இரண்டாவதாக இருக்கும் செருமன் விக்கிப்பீடியாவை விட மூன்று மடங்கு அதிகம்.

## அடையாளச்சின்னம்

## மேற்கோள்கள்

## வெளி இணைப்புகள்

* ஆங்கில விக்கிப்பீடியா
* ஆங்கில விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
எசுத்தோனிய விக்கிப்பீடியா

**எசுத்தோனிய விக்கிப்பீடியா**, விக்கிப்பீடிய கலைக் களஞ்சியத்தின் எசுத்தோனிய மொழி பதிப்பு ஆகும்.2004 சூலை மாதத்தில் இது தொடங்கப்பட்டது. திசம்பர் மாதம் 2009ல் இதன் கட்டுரைகளின் எண்ணிக்கை எழுபது ஆயிரத்தை தாண்டியது. கட்டுரைகளின் எண்ணிக்கை அடிப்படையில் முப்பத்தி ஆறாவது இடத்தில் இருக்கும் எசுத்தோனிய விக்கியில் இன்று வரை மொத்தம் கட்டுரைகள் உள்ளன.

## அடையாளச்சின்னம்

## மேற்கோள்கள்

## வெளி இணைப்புகள்

*எசுத்தோனிய விக்கிப்பீடியா
*எசுத்தோனிய விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
ஊன்று மரையாணி

**ஊன்று மரையாணி** (anchor bolt) என்பது ஒரு கட்டிடத்தின் அல்லது அமைப்பின் காங்கிறீற்றுப் பகுதியுள் அல்லது கற்கட்டுப் பகுதியுள் தலைப்பகுதி இருக்க, புரியைக் கொண்ட மறுமுனை வெளியே துருத்திக்கொண்டு இருக்கும் படி அமைக்கப்படும் ஒரு உலோக ஆணி ஆகும். இது ஒரு அமைப்புடன் வேறொரு அமைப்பையோ, இயந்திரங்களையோ, வேறு இது போன்றவைகளையோ இணைப்பதற்குப் பயன்படுகின்றது. ஊன்று மரையாணிகளில் பலவகைகள் உள்ளன. இவற்றுட் பல உற்பத்தி நிறுவனங்களின் தனியுரிமையுடன் கூடிய வடிவமைப்புக் கொண்டவை. பொதுவாக இவை அனைத்துமே புரி வெட்டப்பட்ட ஒரு முனையைக் கொண்டவை. இம்முனையில் சுரைகள் மூலம் வேறு பகுதிகளைப் பொருத்த முடியும். ஊன்று மரையாணிகள், பொதுவான கட்டிடங்கள், அணைகள், பல்வேறு பெருவகைக் கட்டுமானங்கள் போன்ற எல்லா வகைக் கட்டுமான வேலைகளிலும் பரவலாகப் பயன்படுகின்றன.

எளிமையான ஊன்று மரையாணிகள் காங்கிறீற்று வார்க்கும்போது வைக்கப்படுவனவாகும். அருகில் உள்ள படத்தில் இருப்பது போல், பெரும்பாலான ஊன்று மரையாணிகள் அறுகோண வடிவான தலையுடன் கூடிய புரியாணிகள் ஆகும். தலைப்பகுதி, காங்கிறீட்டு வார்க்கும்போதே வேண்டிய இடத்தில் வைத்துக் கட்டப்படுகின்றது. வேறு வடிவமைப்புக்களும் உள்ளன. சில வடிவமைப்புக்களில் தலைக்குப் பதிலாக அம்முனை முனை வளைந்து இருக்கும். வார்க்கும்போது வைக்கப்படும் ஊன்று மரையாணிகளே மிகவும் வலுவானவை. ஆனால், வார்க்கும்போது இவற்றைச் சரியான இடத்தில் வைப்பது இலகுவானதல்ல. அதனால், பாரமான இயந்திரங்களை காங்கிறீற்றுத் தளங்களில் பொருத்துவது போன்ற வேலைகளுக்கே பெரும்பாலும் இம்முறை பயன்படுகின்றது. தற்காலத்தில், வார்க்கும்போது ஆணிகளைப் பொருத்த உதவுவதற்காகப் பல வகையான சாதனங்கள் புழக்கத்தில் உள்ளன. இவை பெரும்பாலும் கூட்டு நெகிழிகளினால் செய்யப்பட்டவை.

காங்கிறீட்டு இறுகிய பின்னர் பொருத்துவதற்கு இரண்டு வகையான ஊன்று மரையாணிகள் உள்ளன. இவை பொறிமுறை ஊன்று மரையாணிகள், வேதிமுறை ஊன்று மரையாணிகள் என்பனவாகும். இவற்றுள் வேதிமுறை ஊன்று மரையாணிகள் கூடிய வலுவானவை. எனினும், இவற்றைப் பொருத்துவதில் கூடிய கவனம் தேவை. பிசின் ஊன்று மரையாணிகள் எனவும் அழைக்கப்படும் வேதிமுறை மரையாணிகளில் பெரும்பாலும் இப்பாக்சிப் பிசின்கள் பயன்படுகின்றன.

## இவற்றையும் பார்க்கவும்
* திருகு மரையாணி

## குறிப்புகள்

பகுப்பு:அமைப்பியல் இணைப்புகள்
இப்பாக்சி

**இப்பாக்சி** அல்லது **எப்பாக்சி** என்பது ஒரு வெப்பமிறுக்குப் பல்பகுதியம் ஆகும். இது ஒரு இப்பாக்சைடுப் பிசின் பாலியமைன் வன்மையாக்கியுடன் தாக்கமுறுவதன் விளைவாக உருவாகின்றது. இப்பாக்சி பல்வேறு வகையான பயன்பாடுகளைக் கொண்டது. இழை வலுவூட்டிய நெகிழிப் பொருட்கள், பொதுத் தேவைகளுக்கான ஒட்டும் பொருட்கள் போன்ற பல பொருட்களின் உற்பத்தியில் இது பயன்படுகின்றது.

## வேதியியல்

இப்பாக்சி இரண்டு வேதிச் சேர்வைகளால் ஆன ஒரு இணைப்பல்பகுதியம். இவற்றுள் ஒன்று "பிசின்" எனவும் மற்றது "வன்மையாக்கி" எனவும் குறிக்கப்படுகின்றன. பிசின் ஒரு ஒருபகுதியத்தையோ இரு முனைகளிலும் இப்பாக்சைடுத் தொகுதியோடு கூடிய குறுகிய சங்கிலி கொண்ட பல்பகுதியத்தையோ கொண்டிருக்கும். மிகப் பொதுவான இப்பாக்சிப் பிசின்கள் எப்பிக்குளோரோவைதரின், பைஸ்பீனோல்-ஏ ஆகிவற்றைத் தாக்கமுறச் செய்வதன் மூலம் பெறப்படுகின்றன. வன்மையாக்கிகள், டிரைஎத்திலீன்டெட்ராமைன் போன்ற பாலியமைன் ஒருபகுதியங்களைக் கொண்டிருக்கும். இச்சேர்வைகளைக் கலக்கும்போது இரண்டும் தாக்கமுற்று இணைவலுப்பிணைப்பை உருவாக்குகின்றன. ஒவ்வொரு NH கூட்டமும் ஒரு இப்பாக்சைடுக் கூட்டத்துடன் தாக்கமுற்று உருவாகும் பல்பகுதியம் பெருமளவு குறுக்குப்பிணைப்புகளைக் கொண்டிருப்பதனால் அது உறுதியானதாகவும், வலுவானதாகவும் அமைகின்றது.

## வெளியிணைப்புகள்
* எப்பாக்சியினால் ஏற்படும் உடல்நலத் தீங்குகள்  (கலிபோர்னிய உடல்நலச் சேவைத்துறை) 
* எப்பாக்சியின் வேதியியல், 

பகுப்பு:கரிமப் பல்பகுதியங்கள்
சோக்கல்லோ சண்முகநாதன்

**சோக்கல்லோ சண்முகநாதன்** (ஏழாலை, யாழ்ப்பாணம், இலங்கை), (பிறப்பு ஆகஸ்ட் 1, 1935) மேடை நாடகம், வில்லுப்பாட்டு கலைஞர். எழுத்தாளர். "சோக்கல்லோ" என்பது இவரது பட்டப்பெயராகும். 65 ஆண்டு கால நாடகத்துறை அனுபவமுடையவர். தற்போது புலம்பெயர்ந்து கனடாவில் வசிக்கிறார்.

## வானொலியில்
இலங்கை ஒலிபரப்புக்கூட்டுத்தாபனத்தில் நாடகங்கள், வில்லுப்பாட்டு, ஆலயத்திருவிழாக்களில் நேர்முகவர்ணனை, கிராமிய நிகழ்ச்சிகள் போன்றவற்றில் பங்குபற்றியவர்.

## மேடை நாடகங்கள்
1945ம் ஆண்டில் தனது 10வது வயதில் "சிறீமுருகன்" என்ற மேடை நாடகத்தில் முதன்முதலாக நடித்தவர்.  தொடர்ந்து "குணம் குன்றினால்", "சீதனம்", "அடிப்பேன் பல்லுடைய" போன்ற மேடை நாடகங்களில் நடித்திருக்கிறார். இவரது "சோக்கல்லோ நகைச்சுவைகதம்பம்" புகழ்பெற்ற நிகழ்ச்சியாகும்.

குழந்தை சண்முகலிங்கத்தின் "எந்தையும் தாயும்", மஹாகவி உருத்திரமூர்த்தியின் "கோடை", "பிறந்தமண்" ஆகிய நாடகங்கள் இவருக்கு புகழ் சேர்த்தன.

## வில்லுப்பாட்டில்
அண்மைக்காலம் வரை, கொழும்பிலும், ஏனைய பகுதிகளிலும் இவரது வில்லுப்பாட்டுக்குழுவினர் பின்வரும் தலைப்புக்களில் வில்லுப்பாட்டு நிகழ்ச்சிகளை சிறப்பாக நடத்தியிருக்கிறார்கள். 
* மகாகவியின் *கண்மணியாள் காதை*
* *ராமகிருஷ்ண்பரமஹம்சர்*
* *ஒளவையார்*
* *கவிராஜன் கதை*
* *சக்தி மஹிமை*
* *சத்யசாயிபாபா*
* கண்னதாசனின் *இயேசு காவியம்*
* *சுவாமி விபுலானந்தர்*
* *பட்டுக்கோட்டை கலியாணசுந்தரம்*
* *எம்.ஜி.இராமச்சந்திரன்*

## விருதுகள்
“மக்கள் கலைஞன்”, சமாதான நட்சத்திரம்”, “தேசத்தின் கண்”, “கலாபூஷணம்”, “கலைச்சித்தர்” போன்ற கௌரவங்களைப் பெற்றிருக்கிறார். "எந்தையும் தாயும்'" நாடகத்தில் இவரது நடிப்பிக்காக இலங்கைக் கலைக்கழகத்தின் சிறந்த நடிகருக்கான 2007ஆம் ஆண்டு விருது இவருக்குக் கிடைத்தது. உலக சாதனைக்காக ஏழு மணி நாற்பது நிமிடமாக குறிப்புகள் எதுவுமின்றி “நானும் தமிழும்” என்ற மகுடத்தில் தொடர்ந்து பேசியவர்.

## தொலைக்காட்சியில்
இலங்கையில் ரூபவாகினி தொலைக்காட்சி வழங்கிய நாடகங்களிலும் வில்லுப்பாட்டு நிகழ்ச்சிகளிலும் பங்குபற்றியவர்.

## திரைப்படங்கள்
தெய்வம் தந்த வீடு , பொன்மணி போன்ற சில இலங்கைத் திரைப்படங்களிலும் இவர் நடித்துள்ளார்.

## எழுத்துத்துறை
தனது இளமைக்காலத்திலேயே "கோமதியின் கணவன்" என்ற நாவலை எழுதி வெளியிட்ட இவர் இலங்கையில் "இருக்கிறம்" சஞ்சிகையில் கட்டுரைத்தொடரை எழுதிவந்தார். தற்போது கனடாவில் "தாய்வீடு" பத்திரிகையில் "இப்படியும் மனிதர்கள்" என்ற தொடரை எழுதி வருகிறார்.

பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து எழுத்தாளர்கள்
பகுப்பு:கனேடியத் தமிழ் கலைஞர்கள்
பகுப்பு:இலங்கை வில்லிசைக் கலைஞர்கள்
பகுப்பு:கனடிய இலங்கைத் தமிழ் வம்சாவளி மக்கள்
எசுபிராண்டோ விக்கிப்பீடியா

**எசுபிராண்டோ விக்கிப்பீடியா**, விக்கிப்பீடிய கலைக் களஞ்சியத்தின் எசுபிராண்டோ மொழி பதிப்பு ஆகும். 2001 திசம்பரில் இது தொடங்கப்பட்டது. சூன் மாதம் 2008ல் இதன் கட்டுரைகளின் எண்ணிக்கை ஒரு இலட்சத்தை தாண்டியது. கட்டுரைகளின் எண்ணிக்கை அடிப்படையில் இருபத்தி இரண்டாவது இடத்தில் இருக்கும் எசுபிராண்டோ விக்கியில் இன்று வரை மொத்தம் கட்டுரைகள் உள்ளன. கட்டமைக்கப்பட்ட மொழிகளிலேயே அதிக எண்ணிக்கையிலான கட்டுரைகளை கொண்டுள்ளது எசுபிராண்டோ விக்கியே ஆகும்.

## மேற்கோள்கள்

## வெளி இணைப்புகள்

* எசுபிராண்டோ விக்கிப்பீடியா
* எசுபிராண்டோ விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்
பின்னிய விக்கிப்பீடியா

**பின்னிய விக்கிப்பீடியா**, விக்கிப்பீடிய கலைக் களஞ்சியத்தின் பின்னிய மொழி பதிப்பு ஆகும். 2002 பெப்ரவரியில் இது தொடங்கப்பட்டது. எப்ரல் மாதம் 2009ல் இதன் கட்டுரைகளின் எண்ணிக்கை இரண்டு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினான்காவது இடத்தில் இருக்கும் பின்னிய விக்கியில் இன்று வரை மொத்தம் கட்டுரைகள் உள்ளன. பின்னிய மொழியை தாய்மொழியாக கொண்டவர்களின் எண்ணிக்கை குறைவாக உள்ளதும், அவர்களில் பெரும்பாலானவர்கள் ஆங்கில விக்கியிலேயே பங்களிப்பதாலும், பின்னிய விக்கிப்பீடியா பின் தங்கிய நிலையில் உள்ளதாக இதன் நிருவாகிகள் குறைபட்டுள்ளனர்.

## அடையாளச்சின்னம்

## மேற்கோள்கள்

## வெளி இணைப்புகள்

* பின்னிய விக்கிப்பீடியா
* பின்னிய விக்கிப்பீடியா பற்றிய புள்ளிவிபரம்

பகுப்பு:மொழிவாரி விக்கிப்பீடியாக்கள்